
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση στο Δήμο Αιγείρας του Νομού Αχαΐας Νομι¬ 
κού Προσώπου με την επωνυμία Δημοτική Βιβλιο¬ 


θήκη Αιγείρας, Δήμου Αιγείρας του Νομού Αχαΐας 1 

Σύσταση Νομικού Προσώπου στο Δήμο Κόνιτσας με 
την επωνυμία «ΟΡΓΑΝΙΣΜΟΣ ΝΕΟΛΑΙΑΣ ΚΑΙ 
ΑΘΛΗΣΗΣ I. Π ΡΑΒΑΝΤΖΗ». 2 

Σύσταση Νομικού Προσώπου στο Δήμο Σερρών Ν. 
Σερρών με την επωνυμία «2ος Βρεφονηπιακός 
Σταθμός Δήμου Σερρών». 3 

Τροποποίηση της 1793/1991 απόφασης σύστασης 
Σχολικής Επιτροπής 1ου και 2ου Δημ. Σχολείου 
Καλλικράτειας. 4 

Τροποποίηση της 23494/2001 απόφασης Γενικού 
Γ ραμματέα Περιφέρειας Πελοποννήσου. 5 

Αποζημίωση του Προέδρου και ενός μέλους του Δι¬ 
οικητικού Συμβουλίου της Δημοτικής Επιχείρη¬ 
σης Ύδρευσης - Αποχέτευσης Ερέτριας Ν. Εύ¬ 
βοιας . 6 

Σύσταση - Συγκρότηση Υπηρεσιακού Πειθαρχικού 
Συμβουλίου της Νομαρχιακής Αυτοδιοίκησης Ηρα¬ 
κλείου . 7 

Υπερωριακή απασχόληση των υπαλλήλων της Νο¬ 
μαρχιακής Αυτοδιοίκησης Καστοριάς για το έτος 
2001 . 8 

Μεταφορά κενής οργανικής θέσης Ε.Τ.Ε.Π. ΠΕ Κατη¬ 
γορίας από το Πανεπιστήμιο Κρήτης στο Τμήμα Ια¬ 
τρικής της Σχολής Επιστημών Υγείας του Πανεπι¬ 
στημίου . 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΥΠΠΟ/ΓΔΑ/ΑΡΧ/Β1/Φ38/ 


ΚΗΡ/60479/1772/22.11.2000 απόφαση Υπ. Πολιτι¬ 
σμού . 10 

Διόρθωση σφάλματος στην αριθ. ΔΠ/Φ7.4.0ικ. 6998 
κοινή απόφαση των Υπουργών Εσωτερικών, Δημ. 
Διοίκησης και Αποκέντρωσης - Ανάπτυξης. 11 


ΑΠΟΦΑΣΕΙ Σ 

Αριθ. 22415/00 (1) 

Σύσταση στο Δήμο Αιγείρας του Νομού Αχαΐας Νομικού 
Προσώπου με την επωνυμία Δημοτική Βιβλιοθήκη Αι- 
γείρας, Δήμου Αιγείρας του Νομού Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 198-199-200 παρ. 1,3 και 4 
και 203 του ΠΔ 410/95. 

2. Τις υπ’ αριθμ. 261/2000 και 247/2000 αποφάσεις του 
Δημοτικού συμβουλίου Αιγείρας περί της σύστασης ιδίου 
Νομικού προσώπου με την επωνυμία «Δημοτική Βιβλιοθή¬ 
κη Αιγείρας» στο Δήμο Αιγείρας του Νομού Αχαΐας. 

3. Την αριθμ. 241/18.8.98 απόφαση του Γενικού Γραμ¬ 
ματέα Π.Δ.Ε. περί εξουσιοδότησης υπογραφών (ΦΕΚ 
939/1.9.98 τεύχος β'), αποφασίζουμε: 

Α. Συνιστούμε στο Δήμο Αιγείρας του Νομού Αχαΐας Νο¬ 
μικό πρόσωπο με την επωνυμία «Δημοτική Βιβλιοθήκη Αι- 
γείρας». 

Β. Έδρα του παραπάνω Νομικού προσώπου θα είναι η 
έδρα του Δήμου Αιγείρας (Δημοτικό Διαμέρισμα Αιγεί- 
ρας). 

Γ. Σκοπός του θα είναι η προαγωγή του πνευματικού 
επιπέδου των Δημοτών και ιδιαίτερα της νεολαίας του 
Δήμου, καθώς και η φύλαξη της ιστορίας και της παράδο¬ 
σης του Δήμου Αιγείρας. 

Δ. Πόροι του θα είναι: 

α) Η ετήσια επιχορήγηση του Δήμου Αιγείρας, που ορί¬ 
ζεται στο ποσό των 3.000.000 δρχ. ετησίως, καταβαλλό¬ 
μενη σε δυο (2) ισόποσες δόσεις, ανά εξάμηνο. 

β) Οι τυχόν κρατικές επιχορηγήσεις. 

γ) Οι κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο πραγμάτων ή υπηρεσιών, 
που θα παρέχει το Νομικό πρόσωπο. 

ε) Πρόσοδοι από την περιουσία του. 

Ε. Περιουσία του Νομικού προσώπου θα είναι τα βιβλία 
που κατέχουν τα Δημοτικά Διαμερίσματα του Δήμου (τέ¬ 
ως κοινότητες) και τα οποία θα αποδοθούν στο Νομικό 
πρόσωπο από τον Δήμο. 

ΣΤ. Το παραπάνω Νομικό πρόσωπο θα διοικείται από 

επταμελές Διοικητικό Συμβούλιο, του οποίου τα μέλη μα¬ 
ζί με τους αναπληρωτές τους θα ορίζονται από το Δημο¬ 
τικό Συμβούλιο. 

α) Ο εκάστοτε Δήμαρχος ως πρόεδρος του ΔΣ, ανα- 
πληρούμενος από άλλο μέλος αιρετό ή μη, οριζόμενο υπό 
του ιδίου. 

β) Τρεις Δημοτικοί Σύμβουλοι, αναπληρούμενοι από 
ισάριθμους Δημοτικούς επίσης συμβούλους. 

γ) Τρεις Δημότες ή κάτοικοι του Δήμου Αιγείρας με ειδι¬ 
κές γνώσεις ανάλογα με τον σκοπό του Νομικού προσώ¬ 
που ή ανάλογη επαγγελματική ή κοινωνική δράση. 

Η θητεία των μελώντου Διοικητικού Συμβουλίου του πα¬ 
ραπάνω Νομικού προσώπου ορίζεται με απόφαση του 
Δημοτικού συμβουλίου και λήγει πάντοτε με την εγκατά¬ 
σταση του νέου Διοικητικού Συμβουλίου. 

Ζ. Το Νομικό πρόσωπο εκπροσωπείται στα δικαστήρια 
και σε κάθε Δημόσια Αρχή από τον πρόεδρο του ΔΣ και σε 
περίπτωση απουσίας του, από τον αντιπρόεδρο. 

Από τη δημοσίευση της παρούσας στο ΦΕΚ, δεν προ- 
καλείται δαπάνη σε βάρος του Κρατικού προϋπολογι¬ 
σμού αλλά μονάχα σε βάρος του εκάστοτε ισχύοντος 
προϋπολογισμού του Δήμου Αιγείρας, το ύψος της οποί¬ 
ας ανέρχεται σε τρία εκατομμύρια (3.000.000) δρχ. ετη- 
σίως. 

Η παρούσα απόφαση να δημοσιευθεί στο φύλλο της 
Εφημερίδας της Κυβερνήσεως. 

Πάτρα, 12 Μαρτίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝ.ΣΚΟΥΡΑΣ 

Αριθ. 6402 (2) 

Σύσταση Νομικού Προσώπου στο Δήμο Κόνιτσας με την 
επωνυμία «ΟΡΓΑΝΙΣΜΟΣ ΝΕΟΛΑΙΑΣ ΚΑΙ ΑΘΛΗΣΗΣ I. 
ΠΡΑΒΑΝΤΖΗ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 14 του Ν. 2880/2001, με το 
οποίο προστίθεται μετά το άρθρο 26 του Δ.Κ.Κ. (Π.Δ. 
410/95), και νέο άρθρο 26Α με τίτλο «ΔΗ Μ ΟΤΙ ΚΟ I ΚΑΙ ΚΟ I - 
ΝΟΤΙΚΟΙ ΧΩΡΟΙ ΑΘΛΗΣΗΣ». 

2. Τις όμοιες του άρθρου 203 του ίδιου Κώδικα. 

3. Την αριθμ. ΣΤ. οικ. 19750/7.9.98 κοινή Υπουργική 
Απόφαση ΥΠ.ΕΣ.Δ.Δ.Α., Οικονομικών και Πολιτισμού 
(ΦΕΚ 1042 τ. Β) και την ανάγκη αναπροσαρμογής της συ¬ 
στατικής πράξης των πρώην Ε.Σ. και Ε.Α.Κ.Ν. Κόνιτσας 

4. Την αριθμ. 63/2001 απόφαση του Δ.Σ. Κόνιτσας με 
την οποία συγχωνεύονται τα ανωτέρω Νομικά Πρόσωπα 
και συστήνεται νέο Νομικό Πρόσωπο, αποφασίζουμε: 

1. Συστήνουμε στο Δήμο Κόνιτσας του Νομού Ιωαννί- 
νων Νομικό Πρόσωπο Δ.Δ. με την επωνυμία «ΟΡΓΑ¬ 
ΝΙΣΜΟΣ ΝΕΟΛΑΙΑΣ ΚΑΙ ΑΘΛΗΣΗΣ I. ΠΡΑΒΑΝΤΖΗ» με 
έδρα το Δ.Δ. Κόνιτσας. 

2. Σκοπός του Νομικού Προσώπου είναι: 

Η λειτουργία του Σταδίου και του Αθλητικού Κέντρου 


Νεότητας (πρώην Εθνικών) επιτυγχάνοντας την καλλιέρ¬ 
γεια και ανάπτυξη του αθλητικού πνεύματος, την ομαδι- 
κότητα και ευγενή άμιλλα για την: 

Α) Ανάπτυξη του μαζικού αθλητισμού. 

Β) Την δυνατότητα να δίνει σε όλους την ευκαιρία να 
συμμετέχουν σε αθλητικές δραστηριότητες που αρμό¬ 
ζουν στα ενδιαφέροντά τους. 

Γ) την ψυχαγωγία και αναβάθμιση του πολιτιστικού και 
αθλητικού επιπέδου. 

3. Πόροι του Νομικού Προσώπου είναι: 

α) Η κρατική επιχορήγηση σύμφωνα με τα οριζόμενα 
στην παράγραφο 6 του άρθρου 14 του Ν. 2880/2001 (ή 
του προστιθέμενου άρθρου 26Ατου Δ.Κ.Κ.). 

β) Άλλες επιχορηγήσεις από το Δήμο, το Κράτος ή απ’ 
άλλο Φυσικό ή Νομικό Πρόσωπο. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Πρόσοδοι από την περιουσία του και 

ε) Εισπράξεις από το αντίτιμο των πραγμάτων ή των 
υπηρεσιών που παρέχει το Νομικό Πρόσωπο. 

4. Περιουσία του Νομικού Προσώπου: 

Αυτή που θα περιέλθει από την εφαρμογή της παρα¬ 
γράφου 2 του άρθρου 14 του Ν. 2880/2001 (ή του προ¬ 
στιθέμενου άρθρου 26Ατου Δ.Κ.Κ.). 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Με την απόφαση του Δ.Σ. θα καθορισθούν τα της Δι¬ 
οίκησης του Ν.Π. (παρ. 3 άρθρο 203 Δ.Κ.Κ.). 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Κόνι¬ 
τσας, το ύψος της οποίας δεν μπορεί να προσδιορισθεί με 
την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της αρχίζει από την κοινοποίη¬ 
σή της. 

Ιωάννινα, 10 Απριλίου 2001 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

Αριθ. 4645 (3) 

Σύσταση Νομικού Προσώπου στο Δήμο Σερρών Ν. Σερ¬ 
ρών με την επωνυμία «2ος Βρεφονηπιακός Σταθμός 
Δήμου Σερρών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 2 του Π.Δ. 286/1999 (ΦΕΚ 
245/15.11.1999 τ.Α’) με τις οποίες το Κ.Π.Μ. Θηλέων Σερ¬ 
ρών μετατράπηκε σε Κρατικό Βρεφονηπιακό Σταθμό με 
την ονομασία «Β’ Κρατικός Βρεφονηπιακός Σταθμός Σερ¬ 
ρών». 

2. Τις διατάξεις του άρθρου 12 του Ν. 2880/2001 (ΦΕΚ 
9/Α/30.1.2001) «Πρόγραμμα ΠΟΛΙΤΕΙΑ για τη μεταρρύθ- 

μίση και τον εκσυγχρονισμό της Δημόσιας Διοίκησης και 
άλλες διατάξεις». 

3. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

4. Τις διατάξεις του άρθρου 27 του Ν. 2081/1992 (ΦΕΚ 
154 τ. Α’) με το οποίο προστέθηκε νέο άρθρο 29Α στο Ν. 
1558/1985 (ΦΕΚ137τ. Α’). 

5. Τηναριθ. 5631/26.7.2000 (ΦΕΚ 1339/Β/2000) απόφα¬ 
σή μας περί μεταβίβασης εξουσίας υπογραφής «με εντο¬ 
λή Γενικού Γραμματέα». 

6. Τηναριθ. 311/2001 απόφαση του Δημοτικού Συμβου¬ 
λίου Σερρών που αφοράτηνπροσαρμογή της συστατικής 
πράξης του Β’ Κρατικού Βρεφονηπιακού Σταθμού Σερ¬ 
ρών στις διατάξεις του Π.Δ. 410/95 βάσει του άρθρου 12 
του Ν. 2880/2001 

7. Το γεγονός ότι ο Β’ Κρατικός Βρεφονηπιακός Σταθ¬ 
μός Σερρών λειτουργεί, αποφασίζουμε: 

Προσαρμόζουμε τη συστατική πράξη του Β' Κρατικού 
Βρεφονηπιακού Σταθμού Σερρών στις διατάξεις του Π.Δ. 
410/1995 (Δ.Κ.Κ.) ως εξής: 

1. Συστήνουμε στο Δήμο Σερρών του Νομού Σερρών 
ίδιο νομικό πρόσωπο δημοσίου δικαίου με την επωνυμία 
«2ος Βρεφονηπιακός Σταθμός Δήμου Σερρών» με έδρα 
την πόλη των Σερρών. 

2. Σκοπός του Νομικού Προσώπου είναι: 

α) η φύλαξη, η ημερήσια διατροφή, η διαπαιδαγώγηση 
και η ψυχαγωγία των βρεφών και νηπίων, τα οποία δεν 
μπορούν να έχουν στο οικογενειακό περιβάλλον την απα¬ 
ραίτητη φροντίδα λόγω απασχολήσεως των εργαζομέ¬ 
νων γονέων τους ή άλλων κοινωνικών αιτιών. 

β) η πολύπλευρη νοητική, συναισθηματική, κοινωνική, 
πνευματική και σωματική ανάπτυξη των βρεφών και νη¬ 
πίων σύμφωνα με τις σύγχρονες αντιλήψεις της παιδαγω¬ 
γικής επιστήμης. 

3. Διοίκηση: 

Το νομικό πρόσωπο διοικείται από διοικητικό Συμβού¬ 
λιο η σύνθεση του οποίου καθορίζεται με απόφαση του 
Δημοτικού Συμβουλίου Σερρών, κατά τις διατάξεις της 
παρ. 3του άρθρου 203 του Π.Δ. 410/1995 (Δ.Κ.Κ.). Το Δι¬ 
οικητικό Συμβούλιο εκλέγει μεταξύ των μελών του τον 
αντιπρόεδρό του. Η θητεία των μελών του Διοικητικού 
Συμβουλίου του νομικού προσώπου ακολουθεί τη Δημο¬ 
τική περίοδο, λήγει δε πάντοτε με την εγκατάσταση του 
νέου Διοικητικού Συμβουλίου. Εάν κατά τη διάρκεια της 
θητείας του Διοικητικού Συμβουλίου κενωθεί θέση για 
οποιονδήποτε λόγο και μέχρι της πλήρωσής της, μπορεί 
να λειτουργεί με ελλιπή σύνθεση η οποία δεν μπορεί να εί¬ 
ναι κατώτερη από τον αριθμό που απαιτείται γιατην απαρ¬ 
τία. Η θητεία του πρώτου Διοικητικού Συμβουλίου λήγει 
με τη λήξη της παρούσης δημοτικής αρχής. 

4. Πόροι του νομικού προσώπου είναι: 

α) Η ετήσια επιχορήγηση του Δήμου ύψους 1.000.000 

δρχ. 

β) Η ετήσια επιχορήγηση του Κράτους προς το νομικό 
πρόσωπο ή προς το Δήμο για το νομικό πρόσωπο. 

γ) Οι κάθε είδους εισφορές, δωρεές, κληρονομιές και 
κληροδοσίες. 

δ) Οι εισπράξεις από το αντίτιμο των πραγμάτων ή των 
υπηρεσιών που παρέχει το νομικό πρόσωπο. 

ε) Οι πρόσοδοι από τη δική του περιουσία. 

5. Περιουσία του νομικού προσώπου θα αποτελόσουν 
τα κινητά και ακίνητα του πρώην Β’ Κρατικού Βρεφονη¬ 
πιακού Σταθμού Σερρών και τα οποία θα προκύψουν κα¬ 


τόπιν σχετικής απογραφής που θα διενεργήσει το Διοικη¬ 
τικό Συμβούλιο του Νομικού Προσώπου με την επιφύλα¬ 
ξη των περί κληρονομιών, κληροδοσιών και δωρεών δια¬ 
τάξεων. 

6. Εκπροσώπηση του Νομικού Προσώπου: 

Το νομικό πρόσωπο εκπροσωπείται στα δικαστήρια και 
σε κάθε άλλη δημόσια αρχή από τον Πρόεδρο του Διοι¬ 
κητικού Συμβουλίου και όταν αυτός απουσιάζει ή κωλύε¬ 
ται από τον αντιπρόεδρο. 

7. Κάλυψη δαπάνης: 

Οι δαπάνες λειτουργίας και συντήρησης του νομικού 
προσώπου καθώς και οι δαπάνες μισθοδοσίας του προ¬ 
σωπικού του θα καλύπτονται από τις πιστώσεις του άρ¬ 
θρου 25 του Ν. 1828/1989, όπως προβλέπεται από την 
παρ. 6 του άρθρου 12του Ν. 2880/2001, το ύψος της οποί¬ 
ας δεν μπορεί να προσδιοριστεί επί του παρόντος. Επί 
πλέον από τις διατάξεις της απόφασης αυτής προκαλεί- 
ται σε βάρος του προϋπολογισμού του Δήμου Σερρών δα¬ 
πάνη ύψους 1.000.000 δρχ. για το έτος 2001 και για κάθε 
ένα από τα επόμενα οικονομικά έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 30 Μαρτίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ.2813 (4) 

Τροποποίηση της 1793/1991 απόφασης σύστασης Σχολι¬ 
κής Επιτροπής 1ου και 2ου Δημ. Σχολείου Καλλικρά- 
τειας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 1894/1990. 

2) Το άρθρο 203 του Π.Δ. 410/1995. 

3) Τηναριθμ. 1793/8.2.1991 απόφασή μας, με την οποία 
συγκροτήθηκε η Σχολική Επιτροπή του 1ου και 2ου Δη¬ 
μοτικού Σχολείου Καλλικράτειας. 

4) Τηναριθμ. 44/8.3.2001 απόφαση του Δημ. Συμβουλί¬ 
ου Καλλικράτειας, με την οποία τροποποιεί την αριθμ. 1/ 
1991 απόφαση του Κοιν. Συμβουλίου Καλλικράτειας. 

5) Την αρ. 5631/2000 (ΦΕΚ 1339/Β/2000) απόφαση για 
μεταβίβαση αρμοδιοτήτων, αποφασίζουμε: 

Τροποποιούμε την αριθμ. 1793/1991 απόφασή μας με 
την οποία συγκροτήθηκε η Σχολική Επιτροπή 1 ου και 2ου 
Δημ. Σχολείου Καλλικράτειας στη παράγραφο 3 ως εξής: 

α) Από 5 μελές γίνεται 7μελές το Νομικό πρόσωπο. 

β) Από δύο Δημοτικούς συμβούλους. 

γ) Από δύο εκπροσώπουςτου Συλλόγου γονέωντων μα¬ 
θητών. 

Από την απόφαση αυτή δεν προκαλείται δαπάνη εις βά¬ 
ρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος, 29 Μαρτίου 2001 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

Αριθ. 5527 (5) 

Τροποποίηση της 23494/2001 απόφασης Γενικού Γραμμα- 
τέα Περιφέρειας Πελοποννήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπ’ όψη: 

1. Τις διατάξεις του άρθρου 1 παρ.3τουΝ. 1069/80 πε¬ 
ρί κίνητρων για την ίδρυση επιχ/σεων υδρεύσεως και 
αποχ/σεως (ΦΕΚΑ’ 191/1980). 

2. Τις διατάξεις του άρθρου 6 Ν. 2307/95(ΦΕΚ Α’ 113/ 
95). 

3. Τις διατάξειςτου άρθρου 1 παρ. 1 Ν. 2647/98 (ΦΕΚΑ’ 
237/98). 

4. Την αριθμ. 23494/2001 απόφασή μας περί σύστασης 
ενιαίας επιχ/σης ύδρευσης - αποχ/σης με την επωνυμία 
Δημοτική Επιχ/ση Ύδρευσης - Αποχ/σης Λουτρακιού Πε- 
ραχώραςτου Ν. Κορινθίας. 

5. Την αριθμ. 39/2001 απόφαση του Δημοτικού Συμβου¬ 
λίου Λουτρακιού - Περαχώρας περί τροπ/σης της αριθμ. 
285/2000 όμοιας ως προς την δ/ση της ΔΕΥΑ. 

6. Το γεγονός ότι από την ανωτέρω απόφαση δεν προ- 
καλείται δαπάνη σε βάρος του προϋπ/σμού του Δήμου 
Λουτρακιού - Περαχώρας σύμφωνα μετο άρθ. 27 Ν. 2081/ 
92 όπως τροπ/κε μετο άρθρο 1 Ν. 2469/97, αποφασίζου¬ 
με: 

Τροπ/με την αριθμ. 23494/2001 απόφασή μας ως προς 
την περίπτωση α της παρ. 1 του σκέλους της Δ/σης της 
Επιχ/σης η οποία διαμορφώνεται ως εξής: 

α) Τέσσερα (4) είναι αιρετοί εκπρόσωποι του Δήμου. 
Ένας εκ των αιρετών εκπροσώπων προέρχεται από τη 
μειοψηφία. 

Από τις διατάξεις αυτής της απόφασης δενπροκαλείται 
δαπάνη σε βάρος του προϋπ/σμού του Δήμου Λουτρακι¬ 
ού - Περαχώρας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κόρινθος, 4 Απριλίου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 1790 (6) 

Αποζημίωση του Προέδρου και ενός μέλουςτου Διοικητι¬ 
κού Συμβουλίου της Δημοτικής Επιχείρησης Ύδρευ¬ 
σης - Αποχέτευσης Ερέτριας Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του αρθ. 3 παρ. 7 του Ν. 1069/80 «περί 
κινήτρων για την ίδρυση επιχειρήσεων ύδρευσης και απο¬ 
χέτευσης» όπωςτροποποιήθηκανμετις διατάξειςτου άρ¬ 
θρου 8 παρ. 9 του Ν. 2839/2000 «ρυθμίσεις θεμάτων του 
Υπουργείου ΕΣ.Δ.Δ.ΑΠ. και άλλες διατάξεις». 

2. Την αριθ. 12/2001 απόφαση - πρόταση του Διοικητι¬ 
κού Συμβουλίου της Δημοτικής Επιχείρησης Ύδρευσης - 
Αποχέτευσης Ερέτριας του Δήμου Ερέτριας του Νομού 
Εύβοιας. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 


της Επιχείρησης ύψους 7.692.000 δρχ. για το τρέχον 
έτος, για την οποία έχει εγγράφει ανάλογη πίστωση στον 
προϋπολογισμό του νομικού προσώπου της Επιχείρη¬ 
σης. Τα επόμενα τέσσερα έτη, προβλέπεται να προκληθεί 
σε βάροςτωνπροϋπολογισμώντης Επιχείρησης, δαπάνη 
ύψους 7.692.000δρχ. κατά έτος, για την οποία θα εγγρα- 
φούν σχετικές πιστώσεις στους ανάλογους κωδικούς των 
προϋπολογισμών των ετών αυτών, αποφασίζουμε: 

1. Καθορίζουμε την αποζημίωση του Προέδρου του Δι¬ 
οικητικού Συμβουλίου της Δημοτικής Επιχείρησης 
Ύδρευσης - Αποχέτευσης Ερέτριας του Δήμου Ερέτριας 
του Νομού Εύβοιας στις τριακόσιες είκοσι χιλ. πεντακό¬ 
σιες δρχ. (320.500 δρχ.) μηνιαίως για για τις παρεχόμενες 
στην επιχείρηση υπηρεσίες του. 

2. Ορίζουμε ότι ο Αντιπρόεδρος του Δ.Σ. της ανωτέρω 
Επιχείρησης θα έχει πλήρη απασχόληση στην Επιχείρηση 
με τις ακόλουθες αρμοδιότητες: 

α) Υπεύθυνος γραφείου κίνησης αυτοκινήτων και μηχα¬ 
νημάτων της επιχείρησης. 

β) Υπεύθυνος για την καλή εκτέλεση των έργων ύδρευ¬ 
σης. 

γ) Υπεύθυνος για την επίβλεψη των συνεργείων και ερ¬ 
γατών της επιχείρησης. 

δ) Αντικατάσταση του Προέδρου σε περίπτωση απου¬ 
σίας του. 

Η αμοιβή του ανωτέρω καθορίζεται στις τριακόσιες εί¬ 
κοσι χιλιάδες πεντακόσιες δρχ. (320.500) δρχ. μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 9 Απριλίου 2001 

Ο Γ ενικός Γ ραμματέας Περιφέρειας 
ΒΑΣΙΛΗΣ ΕΞΑΡΧΟΣ 

Αριθ. 4352 (7) 

Σύσταση - Συγκρότηση Υπηρεσιακού Πειθαρχικού Συμβου¬ 
λίου της Νομαρχιακής Αυτοδιοίκησης Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του Ν. 2683/1999 «Κύρωση του Κώδικα 
Κατάστασης Δημοσίων Πολιτικών Υπαλλήλων και Υπαλ¬ 
λήλων Ν.Π.Δ.Δ. και άλλες διατάξεις» (Φ.Ε.Κ. 19/9.2.1999 
Τεύχ. Α’). 

2. Τις διατάξεις του άρθρου 19 του Ν.2344/1995 «Ορ¬ 
γάνωση Πολιτικής Προστασίας και άλλες διατάξεις» 
(Φ.Ε.Κ. 212/11.10.1995 Τεύχ. Α). 

3. Τις διατάξειςτου άρθρου 27του Ν. 2081/1992 (Φ.Ε.Κ. 
154/10.9.1992 Τεύχ. Α’). 

4. Τις διατάξειςτου άρθρου 37του Ν. 2190/1994 (Φ.Ε.Κ. 
28/3.3.1994 Τεύχ. Α’). 

5. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης» (Φ.Ε.Κ. 21/2.2.1996 Τεύχ. Α’). 

6. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού της Νομαρχιακής 
Αυτοδιοίκησης Ηρακλείου, δεδομένου ότι δεν αυξάνεται 
ο αριθμός των μελών του υφισταμένου κατά την έναρξη 
ισχύος του Ν. 2683/1999 Υπηρεσιακού Συμβουλίου, απο¬ 
φασίζουμε: 

1. Συγκροτούμε στη Ν.Α. Ηρακλείου πενταμελές Υπη¬ 
ρεσιακό Συμβούλιο αρμόδιο για όλο το προσωπικό της 
Ν.Α. Ηρακλείου ως εξής: 

α. Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και Υπηρετούν στην έδρα του. 

Β. Δύο (2) εκπροσώπους των υπαλλήλων με βαθμό του¬ 
λάχιστον Α’, με τους αναπληρωτέςτους. 

2. Τα υπό στοιχείο α' μέλη της προηγούμενης παραγρά¬ 
φου ορίζονται από τον Νομάρχη. Κατά τη πρώτη συγκρό¬ 
τηση τα ανωτέρω μέλη ορίζονται, σύμφωνα με τις διατά¬ 
ξεις της παραγράφου 9 του άρθρου του Ν. 2683/1999. 

3. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακτικά μέλη. Αναπληρωτές των 
δύο άλλων τακτικών μελών ορίζονται μόνιμοι υπάλληλοι 
με βαθμό διευθυντή από αυτούς που υπάγονται στην αρ¬ 
μοδιότητα του υπηρεσιακού συμβουλίου και υπηρετούν 
στην έδρα του. Κατά την πρώτη εφαρμογή τα ανωτέρω 
δυο αναπληρωματικά μέλη ορίζονται σύμφωνα με την 
παρ. 9 του άρθρου δευτέρου του Ν. 2683/1999. Στην πε¬ 
ρίπτωση που προεδρεύει ο αναπληρωτής του προέδρου 
θα συμμετέχει ωςτακτικό μέλος ο αναπληρωτήςτου προ- 
εδρεύοντος. 

4. Εισηγητής ορίζεται με απόφαση του Νομάρχη ο προϊ¬ 
στάμενος (Διευθυντής) υπηρεσίας προσωπικού με ανα¬ 
πληρωτή του προϊστάμενο τμήματος προσωπικού. 

5. Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του από τον 
Νομάρχη. 

6. Η θητεία των μελώντων υπηρεσιακών Συμβουλίων εί¬ 
ναι διετής. Κατά την πρώτη εφαρμογή του νόμου αυτού, 
η θητεία των μελών των Υπηρεσιακών Συμβουλίων λήγει 
στις 31.12.2000. 

7. Κατά την πρώτη συγκρότηση των πρωτοβάθμιων 
Υπηρεσιακών Συμβουλίων ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθηκαν 
από τις εκλογές για να αποτελέσουν μέλη των από 
1.1.1999 υφισταμένων Υπηρεσιακών Συμβουλίων. 

8. Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούντα κα¬ 
τά την έναρξη ισχύος του Ν. 2683/1999 υφιστάμενα, με 
επιφύλαξη των διατάξεων της παρ. 15 του άρθρου δεύτε¬ 
ρου του ιδίου νόμου. 

9. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερομένων στη παρ. 15 
του άρθρου δευτέρου του Ν. 2683/1999 και οι οποίες δεν 
θα έχουν κριθείαπ’ αυτό, μέχρι τον ορισμό των μελώντου 
νέου Υπηρεσιακού Συμβουλίου, κρίνονται από το Υπηρε¬ 
σιακό Συμβούλιο που συγκροτείται με την απόφαση αυτή, 
χωρίς να απαιτείται νέα παραπομπή των υποθέσεων αυ¬ 
τών. 

10. Η απόφαση αυτή να δημοσιευτεί στην Εφημερίδα 
της Κυβερνήσεως. 

Ηράκλειο, 8 Απριλίου 1999 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 


Αριθ. Οικ. 1031 (8) 

Υπερωριακή απασχόληση των υπαλλήλων της Νομαρχια¬ 
κής Αυτοδιοίκησης Καστοριάς για το έτος 2001. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις των παρ. 1 & 2 του άρθρου 18 του Ν. 
2470/1197,όπως αντικαταστάθηκαν με τις διατάξεις του 
άρθρου 15 του 2592/1996, 

2. Τις διατάξεις της παρ. 7 του άρθρου 25 του Ν. 2738/ 
1999. 

3. Την ανάγκη υπερωριακής απασχόλησης κατά τις ερ¬ 
γάσιμες ημέρες των υπαλλήλων της Νομαρχιακής Αυτο¬ 
διοίκησης Καστοριάς, που υπηρετούν στη Δ/νση Δ/σης & 
Προσωπικού, στη Δ/νση Οικονομικών, στη Δ/νση Γεωρ¬ 
γίας, στη Δ/νση Εγγείων Βελτιώσεων, στη Δ/νση Προ¬ 
γραμματισμού, στη Δ/νση Τεχνικών Υπηρεσιών, στη 
Δ/νση Κτηνιατρικής, στη Δ/ση Αγροφυλακής, στο Τμήμα 
Τοπογραφικής, στο Τμήμα Εμπορίου, στο Τμήμα Κ.Τ.Ε.Ο, 
στο Τμήμα Βιοτεχνίας, στο Τμήμα Μεταφορών & Επικοι¬ 
νωνιών, Τμήμα Μηχανημάτων και Οχημάτων. 

4. Τις εγγεγραμμένες πιστώσεις στον προϋπολογισμό 
της Νομαρχιακής Αυτοδιοίκησης Καστοριάς, οικονομι¬ 
κού έτους 2001, αποφασίζουμε: 

Εγκρίνουμε την υπερωριακή εργασία των υπαλλήλων 
της Νομαρχιακής Αυτοδιοίκησης Καστοριάς, κατά Υπη¬ 
ρεσία και για το χρονικό διάστημα από 23.2.2001 έως 
31.12.2001 (για ένα εξάμηνο), σύμφωνα και με τις παρα¬ 
πάνω διατάξεις, ως εξής: 


Α/Α Υπηρεσία 

Αριθμός 

Υπηρετούντων 

Υπαλλήλων 

Αριθμός 

Προτεινόμενων 

Υπαλλήλων 

Σύνολο 

Ωρών 

1. Δ/νση Διοίκησης 
& Προσωπικού 

17 

14 

4200 

2. Δ/νση Οικονομικών 

8 

7 

2100 

3. Δ/νση Γεωργίας 

29 

23 

6900 

4. Δ/νση Εγ. Βελτιώσεων 

14 

10 

3000 

5. Δ/νση Κτηνιατρικής 

14 

11 

3300 

6. Δ/νση Προγραμματισμού 

5 

4 

1200 

7. Δ/νση Υγείας-Πρόνοιας 

13 

10 

3000 

8. Δ/νση Τεχν. Υπηρεσιών 

22 

18 

5400 

9. ΤμήμαΤοπογραφικής 

6 

5 

1500 

10. Τμήμα Κ.Τ.Ε.Ο. 

6 

5 

1500 

11. Τμήμα Μεταφορών 

5 

4 

1200 

12. Τμήμα Εμπορίου 

3 

2 

600 

13. Τμήμα Βιοτεχνίας 

3 

2 

600 

14. Διοίκηση Αγροφυλακής 

2 

2 

600 

15. Τμήμα Μηχανημάτων 
& Οχημάτων 

12 

12 

3600 


Η υπερωριακή εργασία θα πραγματοποιηθεί κατά τις 
απογευματινές ώρες,κάθε εργάσιμη ημέρα, από ώρα 
15:00 ως ώρα 20:00. 

Η καθιέρωση της υπερωριακής απογευματινής εργα¬ 
σίας των υπαλλήλων των παραπάνω υπηρεσιών, κρίνεται 
απαραίτητη για τους εξής λόγους: 

1. Για την άμεση και γρηγορότερη τακτοποίηση της 
εκλογικής αναθεώρησης του έτους 2001, (Δ/νση Δ/σης & 
Προσωπικού). 

2. Για την συγκέντρωση και επεξεργασία στοιχείων και 
πληροφοριών για το Κέντρο Πληροφόρησης του Πολίτη. 
(Δ/νση Δ/σης & Προσωπικού). 

3. Γ ια τη εξοικείωση των υπαλλήλων στο μηχανογραφι¬ 
κό σύστημα τήρησης του προϋπολογισμού,την εισαγωγή 
στο πρόγραμμα διαχείρησης των απαιτούμενων στοιχεί¬ 
ων του εκτελούμενου προϋπολογισμού και την αμεσότε¬ 
ρη τακτοποίηση των δαπανών της Νομ/κης Αυτοδ/σης. 
(Δ/νση Οικονομικών). 

4. Γιατην αντιμετώπιση των αυξημένων αναγκών κάλυψης 
των προγραμμάτων της εξισωτικής αποζημίωσης, των σχε¬ 
δίων βελτίωσης, των βιολογικών καλλιεργειών, του ολοκλη¬ 
ρωμένου συστήματος ελέγχου και διαφόρων άλλων προ¬ 
γραμμάτων του Υπουργείου Γεωργίας, (Δ/νση Γεωργίας). 

5. Για την παρακολούθηση της κατασκευής των αρδευ¬ 
τικών έργων στο Νομό, (Δ/νση Εγγείων Βρλτιώσεων). 

6. Γ ια την διασφάλιση της προστασίας της υγείας του 
ζωικού κεφαλαίου, της Δημόσιας Υγείας, τον εμπεριστα¬ 
τωμένο έλεγχο της ζωικής παραγωγής, την αντιμετώπιση 
εκτάκτων σοβαρών περιστατικών ασθενειών και παθήσε¬ 
ων των ζώων, την εφαρμογή κτηνιατρικών προγραμμά¬ 
των και τον υγειονομικό έλεγχο καταστημάτων που λει¬ 
τουργούν μόνο τις απογευματινές ώρες, (Δ/νση Κτηνια¬ 
τρικής). 

7. Γ ια την αντιμετώπιση των προβλημάτων αστυνόμευ¬ 
σης των καλλιεργειών, καύσης των καλαμιών, ζημιών στις 
καλλιέργειες από τα ζώα.κ.λ.π. εξ αιτίας του μικρού αριθ¬ 
μού των υπηρετούντων Αγροφυλάκων, (Διοίκηση Αγρο¬ 
φυλακής). 

8. Για την κάλυψη αναγκών που προκύπτουν από το ευ¬ 
ρισκόμενο σε εξέλιξη στάδιο των αναδασμών, σύνταξη νέ¬ 
ων τοπογραφικών διαγραμμάτων, υλοποίηση του ολοκλη¬ 
ρωμένου συστήματος ελέγχου, (Τμήμα Τοπογραφικής). 

9. Γιατις αυξημένες ανάγκες ελέγχου και εποπτείας, σε 
καθημερινή βάση, της αγοράς, την έρευνα καιτον έλεγχο 
της αγοράς κατά τις απογευματινές ώρες, την παρακο¬ 
λούθηση διαχείρησης Ανωνύμων Εταιρειών και την διε¬ 
νέργεια δειγματοληψιών και τεχνικών ελέγχων για την 
διαπίστωση των διατάξεων που ισχύουν για την προστα¬ 
σία του καταναλωτή, (Τμήμα Εμπορίου). 

10. Για την κάλυψη των αναγκών του τεχνικού ελέγχου 
των οχημάτων, που προκύπτει από την μεγάλη αύξηση 
των κυκλοφορούντων οχημάτων στο Νομό, και διάθεση 
των σχετικών δελτίων. 

11. Για την σύνταξη μελετών όλων των μηχανολογικών 
και ηλεκτρολογικών έργων της Νομ/κής Αυτοδ/σης, για 
την έρευνα της δυνατότητας εφαρμογής νέων τεχνολο¬ 
γιών, ο Προγγραμματισμός εκμετάλευσης του τοπικού 
πλούτου, κ.λ.π., (Τμήμα Βιομηχανίας). 

12.0 1 χειριστές του Τμήματος Μηχανημάτων και Οχημά- 
των, εργάζονται υπερωριακά καθ'όλητη διάρκειτου έτους, 
ασχολούμενοι με τον απογχιονισμό κατά τους χειμερινούς 
μήνες, συντήρηση όλου του επαρχιακού δικτύου του Νο¬ 
μού, αλλά και για την εκτέλεση των αναδασμών της Δ/νσης 
Εγγείων Βελτιώσεων. (Τμήμα Μηχανημάτων & Οχημάτων). 

13. Για την κάλυψη αναγκών, προκειμένου να γίνει η 
συλλογή, επεξεργασία στοιχείων για την σύνταξη των νέ¬ 
ων προγγραμμάτων ΠΕΠ - ΙΝΤΕΒΕΟ του 3ου Κ.Π.Σ., κα¬ 
θώς και την παρακολούθηση των προγραμμάτων ΙΝ- 
ΤΕΒΕΟ - ΠΕΠ του 2ου Κ.Π.Σ, καθώς επίσης και του μικρού 
αριθμού των υπηρετούντων υπαλλήλων στην Δ/νση Προ¬ 
γραμματισμού. 


Οι Πιστώσεις για την κάλυψη της δαπάνης της υπερω- 
ριακής απασχόλησης θα καλυφθούν από τον Φορέα 052, 
(ΚΑΕ 0511), για όλες τις παραπάνω υπηρεσίες, εκτός από 
την Δ/νση Γεωργίας, την Δ/νση Εγγείων Βελτιώσεων την 
Δ/νση Κτηνιατρικήςκαι το Τμήμα Τοπογραφικής. Οι δα¬ 
πάνες των τεσσάρων αυτών υπηρεσιών θα καλυφθούν 
από πιστώσεις που έχουν διατεθεί για τον σκοπό αυτό 
από το Υπουργείο Γεωργίας και είναι εγγεγραμμένες στο 
προϋπολογισμό της Νομαρχιακής Αυτοδιοίκησης Καστο¬ 
ριάς, οικονομικού έτους 2001. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Καστοριά, 23 Μαρτίου 2001 

Ο Νομάρχης 
ΓΙΩΡΓΟΣ ΚΑΠΑΧΤΣΗΣ 

Αριθ. 1916 (9) 

Μεταφορά κενής οργανικής θέσης Ε.Τ.Ε.Π. ΠΕ Κατηγο¬ 
ρίας από το Πανεπιστήμιο Κρήτης στο Τμήμα Ιατρικής 
της Σχολής Επιστημών Υγείας του Πανεπιστημίου. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Την αριθμ. Β2/3932/2.11.2000 (ΦΕΚ 267/8.11.2000 τ. 
Ν.Π Δ.Δ.) Υπουργική απόφαση με την οποία διαπιστώνε¬ 
ται ότι ο Χρήστος Νικολάου έχει εκλεγεί Πρύτανης του 
Πανεπιστημίου Κρήτης. 

2. Τις διατάξειςτου Ν. 1268/82 και του Ν. 2083/92. 

3. Τις διατάξεις της παρ. 5 του άρθρου 14 του Ν. 2817/ 
2000 . 

4. Την αριθμ. πρωτ. 4158/19.7.2000 Διαπιστωτική Πρυ- 
τανική Πράξη θέσεων Ε.Τ.Ε.Π. 

5. Την απόφαση του Πρυτανικού Συμβουλίου του Πανε¬ 
πιστημίου Κρήτης (συν. αριθμ. 406/27.2.2001), 

6) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Μεταφέρουμε μια κενή οργανική θέση Ε.Τ.Ε.Π., (Ειδικό 
Τεχνικό Εργαστηριακό Προσωπικό), ΠΕ Κατηγορίας, από 
το Πανεπιστήμιο Κρήτης στο Τμήμα Ιατρικής της Σχολής 
Επιστήμων Υγείας του Πανεπιστημίου, προκειμένου να 
προχωρήσει η μετάταξη της Αποστολάκη Ιωάννας μέ¬ 
λους Ε.Τ.Ε.Π. του Τμήματος Ιατρικής, ΤΕ Κατηγορίας (Δι¬ 
αιτολόγος), στην ΠΕ Κατηγορία. 

Έτσι οι κενές οργανικές θέσεις Ε.Τ.Ε.Π. που ανήκουν 
στο Πανεπιστήμιο διαμορφώνονται στις 101 ΠΕ Κατηγο¬ 
ρίας, 253 ΤΕ Κατηγορίας και 201 ΔΕ Κατηγορίας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ρέθυμνο, 27 Μαρτίου 2001 

Ο Πρύτανης 
ΧΡΗΣΤΟΣ ΝΙΚΟΛΑΟΥ 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο κείμενο της ΥΠΠΟ/ΓΔΑ/ΑΡΧ/Β1/Φ38/ΚΗΡ/60479/ 
1772/22.11.2000 απόφασης «Χαρακτηρισμός ελαιοτρι¬ 
βείου οικισμού Αρμένων, δ.δ. Αρμένων, Δήμου Ρεθύμνης, 

επ. Ρεθύμνης, Ν. Ρεθύμνης ως ιστορικού διατηρητέου 
μνημείου» η οποία δημοσιεύθηκε στο ΦΕΚ 1482/τ. Β/ 
4.12.2000, αντί του λανθασμένου δημοσιευθέντος «Το 
προαναφερόμενο.... και συγκεκριμένα του τέλους του 
8ου αιώνα.», δημοσιεύεται το ορθό «Το προαναφερό¬ 
μενο.... και συγκεκριμένα του τέλους του 18ου αιώνα.». 

(Από το Υπουργείο Πολιτισμού) 

( 11 ) 

Στην ΔΠ/Φ7.4/Οικ. 6998 κοινή απόφαση των Υπουργών 
Εσωτερικών, Δη μ. Διοίκησης και Αποκέντρωσης - Ανά¬ 


πτυξης, που δημοσιεύθηκε στο ΦΕΚ 319/26.3.2001 (τ. Β') 
και αφορά συγκρότηση Ομάδων Διοίκησης Έργου 
(Ο.Δ.Ε.) για το Πρόγραμμα «θ-ΥΠΑΝ, Ανασυγκρότηση και 
Εκσυχρονισμός της Γενικής Γραμματείας Βιομηχανίας» 
του Υπουργείου Ανάπτυξης, στη σελ. 5825 β' στήλη, στο 
τέλος της απόφασης προ των υπογραφών επιφέρεται η 
πιό κάτω διόρθωση: 

Από το λανθασμένο «Αθήνα, 2 Μαρτίου 2001», στο ορ¬ 
θό «Αθήνα, 22 Μαρτίου 2001». 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΙ.ςτ 
θ-ΙΤΙΗίΙ: \Λ/θ6ΐΤΙ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























